open-index/open-wikipedia-markdown huggingface dataset:
לכובע שלי שלוש פינות

[ממוזער|כובע טמבל – מהצד נראה משולש. כאשר משטחים [כובע טמבל, רואים כי הוא מקבל צורת משולש. ראשית הימצאותו בישראל (סוף המאה ה-19) תואמת לזמן בו השיר נכתב בגרמניה.]]
"**לכובע שלי שלוש פינות**" הוא שיר משחק שמקורו גרמני. בנוסף יש לשיר גרסאות בשוודית, דנית, אנגלית, הולנדית, ספרדית, פורטוגזית ועברית.

מילות השיר בגרמנית:

Mein Hut, der hat drei Ecken,
drei Ecken hat mein Hut.
Und hätt er nicht drei Ecken,
so wär’s auch nicht mein Hut.


מילות השיר בעברית:

זהו שיר משחק הכולל תנועת ידיים מותאמת לכל מילה בשיר – הצבעה על הראש במילה "כובע", הצבעה על המרפק במילה "פינות", הצגת שלוש אצבעות במילה "שלוש" וכו'. המשחק כולל חזרה פעמים אחדות על מילות השיר, כאשר בכל חזרה מוחלפת מילה בצליל ריק ("הממ"), כך שהמילה מוצגת רק בתנועת הידיים המתאימה. המשחק מסתיים כאשר השיר בשלמותו מושר באמצעות תנועות ידיים בלבד.

השיר מציג תנאי הכרחי: כדי שזה יהיה "הכובע שלי" חובה עליו להיות כובע שלוש פינות (כובע שנפוץ במאה ה-18 באירופה ובאמריקה, והיה פריט לבוש אזרחי וחלק ממדי צבא וצי גם יחד).

לחן הגרסה העברית שונה מלחנו בשפות האחרות.
הלחן המקובל בעברית הוא לחן גרמני שעבורו נכתב גם השיר "על ראש הגבעה", גם הוא שיר שמקורו בגרמנית. הלחן המקובל בגרמנית הוא לחן איטלקי. אין אלו מקרים נדירים שבהם נלקחו יצירות לילדים בגרמנית ותורגמו לעברית (למשל שניים סינים עם כינור גדול).

## קישורים חיצוניים

* לכובע שלי, בערוץ "שירים לילדים ופעוטות" באתר YouTube
* לכובע שלי, בערוץ "הופ! ילדות ישראלית" באתר YouTube
* לכובע שלי, בערוץ "zurisipuri" באתר YouTube
* לכובע שלי שלוש פינות בגרמנית, באנגלית, בשוודית ובפורטוגזית
* לכובע שלי – בלחן איטלקי, אתר זמר רשת

## הערות שוליים

קטגוריה:שירים בגרמנית
קטגוריה:שירים שתורגמו מגרמנית לעברית
קטגוריה:שירי משחק
קטגוריה:שירים על ביגוד ואופנה
עונת 1976/1977 בגביע אירופה למחזיקות גביע בכדורסל

**עונת 1976/1977 ב[[גביע ספורטה|גביע אירופה למחזיקות גביע בכדורסל]]** הייתה העונה ה-11 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-20 באוקטובר 1976 והתחרות הסתיימה ב-29 במרץ 1977. בתחרות השתתפו 25 קבוצות. 23 קבוצות שזכו בגביע הבייתי בעונה הקודמת. לקבוצות אלו התווספו צ'ינזנו מילאנו (מחזיקת הגביע) וספרטק לנינגרד הם העפילו ישירות לשלב הבתים.

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספו צ'ינזנו מילאנו (מחזיקת הגביע) וספרטק לנינגרד. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בניצחון של פורסט קאנטו מאיטליה, בפעם הראשונה בתולדות המועדון. 

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
הפועל גבת/יגור הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לסטיאווה בוקרשט 71-83 ו-92-62

## קישורים חיצוניים
* פירוט התוצאות באתר לינגואספורט
* פירוט התוצאות באתר טודור
* נתונים מאתר פיב"א אירופה

קטגוריה:תחרויות כדורסל ב-1976
קטגוריה:תחרויות כדורסל ב-1977
קטגוריה:עונות בגביע ספורטה
מאיר חזנוביץ

מאיר חזנוביץ'|שמאל|ממוזער|250px
[אנשי השומר ב[כפר גלעדי. משמאל לימין: מאיר חזנוביץ', יהודה פרוסקורובסקי, יוסף נחמני, גד אביגדורוב, צבי בקר, ישראל גלעדי ויצחק נדב|שמאל|ממוזער|250px]]
[אנשי השומרמימין לשמאל: מאיר חזנוביץ, [שמואל הפטר, יוסף נחמני, יצחק נדב|שמאל|ממוזער|250px]]
[קברו של מאיר חזנוביץ' בחלקת השומר ב[בית הקברות כפר גלעדי - תל חי|בית הקברות של כפר גלעדי|שמאל|ממוזער|250px]]
קברו של מאיר חזנוביץ' במרחביה (על אף שהחלל הועבר לכפר גלעדי)|שמאל|ממוזער|250px
**מאיר "מאירק'ה" חזנוביץ**' (1890 - 20 במאי 1913) - מאנשי העלייה השנייה וממייסדי הארגונים בר גיורא והשומר.

## ביוגרפיה
חזנוביץ' נולד ב-1890 במינסק שברוסיה למשפחה ענייה. אם המשפחה עסקה בהכנת סיגריות. למד בתלמוד תורה ובהתבגרותו עבר לבאקו שבקווקז שם עבד כשוליה בבתי מלאכה לסנדלרות ולחייטות. בעיר פגש את יחזקאל ניסנוב וצבי בקר שגם הם באו ללמוד מלאכה בעיר. בבאקו החל להיות פעיל בתנועת נוער ציונית ובמקביל הצטרף לקבוצת הגנה יהודית. בפרעות שפרצו לאחר מהפכת 1905 הגן עם הקבוצה על יהודי העיר. ב-1906 עלה ארצה במסגרת העלייה השנייה והחל לעבוד בחקלאות במושבות במרכז והצפון.

בספטמבר 1907 נערכה פגישה חשאית בביתו של יצחק בן-צבי שביפו והוחלט בה על יסוד ארגון בר גיורא וחזנוביץ' נכלל בין החברים בו. לראש הארגון נבחר ישראל שוחט והוא וחבריו עברו ל"קולקטיב" שבחוות סג'רה שם פעלו על מנת להחליף את השמירה. חזנוביץ עצתו נשלח משם לשמור בחוות כנרת. ב-1908 נשלח לשמור במצפה.

ב-12 באפריל 1909 נוסד ארגון השומר וחזנוביץ' היה בין מייסדיו. לאחר הקמת הארגון עבר לשמור על סג'רה. באותן שנים למד את השפה הערבית ואת מנהגי ערביי הגליל ואף התלבש כמותם וזכה על כך להערכה רבה מהם.

בתחילת 1910 מונה לנהל את השמירה בסג'רה ובית-גן ולקראת סופה עבר לשמור בחדרה. ב-1911, לאחר כשנה בחדרה, עבר לשמור ברחובות. ב-14 בספטמבר 1912 נערכה ברחובות האספה הרביעית של ארגון השומר ואחריה נערכה חתונה למספר חברי השומר ובניהם גם לחזנוביץ ובחירת ליבו סוניה גורדין.

לאחר החתונה עבר הזוג לשמור במרחביה. ב-18 במאי 1913, במהלך אחת מהפעולות נגד ערביי הסביבה נפגע מירי של שומר אחר (משה שר) נפצע קשה, הובא לבית חולים בנצרת שם נפטר. הובא לקבורה במרחביה ולאחר שנים הועבר ארונו לבית הקברות בכפר גלעדי.

כשנפטר הייתה אשתו בחודש השמיני וכששמעה על מותו הפילה את הוולד.

## מורשתו
בתקופת פעילותו בארגון השומר הוכיח חזנוביץ אומץ לב רב, מצד אחד, ורצון עז לשמור של רוחם של אנשי הארגון, מצד שני. תכונותיו אלו הקנו לו מקום מרכזי בארגון והשאירו רושם רב על אלו שהכירוהו.

## קישורים חיצוניים

* מאיר חזנוביץ  -  נהרג מאש חברו בקרב מול שודדים, באתר "מצבות מספרות", 1 ביולי 2015
* מאיר  חזנוביץ , באתר "גלעד"
* 
* 
* 

## הערות שוליים

קטגוריה:חללי השומר
קטגוריה:אנשי העלייה השנייה
קטגוריה:אישים הקבורים בחלקת השומר בכפר גלעדי
קטגוריה:ארץ-ישראלים שנולדו ב-1890
קטגוריה:ארץ-ישראלים שנפטרו ב-1913
גל טרוכואידי

[ממוזער|שמאל|400px|פני השטח של גל טרוכואידי (בכחול עמוק) המתקדם לצד ימין. המסלולים של האלמנטים בסמוך לפני המים הם מעגלים סגורים (בציאן), ווקטורי מהירות הזורם מוראים באדום (בעבור הנקודות השחורות). גובה הגל - ההבדל בין גובה השיא לגובה השפל, מסומן ב-''H'', [אורך גל|אורך הגל ב-\lambda ומהירות המופע ב-*c*.]]
במכניקת הזורמים, **גל טרוכואידי** או **גל גרסטנר** הוא פתרון מדויק של משוואות אוילר בעבור גלי כבידה מחזוריים בזורם. התאוריה של גלים טרוכואידים מתארת גל מתקדם בעל צורה קבועה על פני השטח של שכבת זורם בלתי דחיס בעלת עומק אינסופי. פני השטח של המים בפתרון הגלי הזה הם בצורת טרוכואיד מהופך - עם שיאים חדים יותר ושפלים שטוחים יותר. הפתרון הזה נתגלה לראשונה על ידי גרסטנר ב-1802, ונתגלה מחדש באופן בלתי תלוי על ידי ויליאם ג'ון מקורן רנקין ב-1863.

שדה הזרימה המקושר לגל הטרוכואידי אינו אי-רוטציוני - יש לו ערבוליות. הערבוליות היא בחוזק ופילוג אנכי כזה שהמסלולים של אלמנטי הזורם הם מעגלים מושלמים. זה עומד בניגוד לתצפית האמפירית השגרתית של סחיפת סטוקס המקושרת לתנועה הגלית. למעשה, ניתן להבין את פילוג הערבוליות כ"פיצוי" על היעדר סחיפת סטוקס. בנוסף, מהירות המופע של הגל אינה תלויה באמפליטודה של הגל הטרוכואידי, בשונה מתאוריות גלים לא ליניאריות אחרות (כמו אלו של גלי סטוקס וסוליטונים) ותצפיות שלהן. מסיבות אלו - כמו גם בשל העובדה שפתרון בעבור עומק סופי חסר - גלים טרוכואידים הם בעלי חשיבות מעשית מוגבלת לצרכים הנדסיים, וחשיבותם נחה בהיותם הדגמה חשובה לעקרונות התאוריה של גלי מים.

## גזירת פרופיל הגל מעקרונות ראשוניים
נצא מההנחה שמסלולי אלמנטי הזורם הם מעגלים מושלמים ונסיק ממנה את צורת הגל. נתחיל מהתנאי הקינמטי על מהירות הזורם בפני המים (ראו גם תאוריית הגלים של איירי#גזירת פונקציית הפוטנציאל), כאשר הפעם לא נזניח את תלילות הגל:

u_z = \frac{\partial\eta}{\partial t}\ + u_x\frac{\partial\eta}{\partial x}

כיוון שמסלול האלמנט הוא מעגל מושלם, נכון להניח ש-:
u_z = Vsin(kx - \omega t), u_x = Vcos(kx - \omega t) .

כלומר מתקיים:

Vsin(kx - \omega t) = \frac  + Vcos(kx - \omega t)\frac 

אם נעזר בהנחה שהגל נע אופקית במהירות התקדמות קבועה, אז ניתן להראות ש-:

\frac  = -c \frac  

כאשר *c* היא מהירות התקדמות הגל, וכך נקבל:

\frac  = \frac 

ניזכר כעת בהצגה הפרמטרית של עקום טרוכואידי:

x = a\theta - b \sin(\theta) \,

y = a - b \cos(\theta) \,

ונקבל: 
dx = (a - b \cos(\theta)) d\theta \,

dy =  b \sin(\theta) d\theta \,

כלומר:

\frac  = \frac 

וזוהי בדיוק הצורה האלגברית של הפתרון שהתקבל לשיפוע פרופיל הגל! כלומר פני הגל הם בהכרח טרוכואידים. הפרמטר *a* של הטרוכואיד (רדיוס המעגל המתגלגל) הוא:

a = \frac  

בעוד הפרמטר *b* הוא מחצית גובה הגל b = \frac .

שים לב גם שהפתרון הטרוכואידי מתכנס לפתרון הטריגונומטרי (היינו פונקציית סינוס) בגבול שבו היחס *b/a* שואף לאפס; כלומר גלים טרוכואידים מתכנסים לגלי איירי כאשר היחס בין אמפליטודת הגל לאורך הגל קטן מאוד.

## השוואה עם תאוריות גלים אחרות

## ראו גם
* תאוריית הגלים של איירי

קטגוריה:מכניקת הזורמים
אירופה של חופש ודמוקרטיה ישירה

**אירופה של חופש ודמוקרטיה ישירה** (Europe of Freedom and Direct Democracy-EFDD) הייתה מפלגה פוליטית אירוסקפטית בפרלמנט האירופי. המפלגה מהווה המשך לקואליציית החירות והדמוקרטיה (EFD) שהייתה בפרלמנט האירופי השביעי, עם שינויים משמעותיים בחברים שבמפלגה.

## היסטוריה
### קואליציית "אירופה של חופש ודמוקרטיה"
"אירופה של חופש ודמוקרטיה" (EFD) הייתה קואליציה פוליטית ימנית אירופאית בפרלמנט האירופי. הקבוצה הוקמה לאחר הבחירות לפרלמנט האירופי ב-2009, והורכבה בעיקר מאלמנטים של שתי קואליציות מפלגתיות בין לאומיות, האחת נקראת "עצמאות / דמוקרטיה" (Independence/Democracy-IND / DEM) והאחרת נקראת "האיחוד למען אירופה של האומות" (UEN-Union for Europe of the Nations) - שתיהן התקיימו במהלך הפרלמנט האירופי ה-6.

ה- EFD הייתה קואליציה של עשר מפלגות פוליטיות - הגדולות שבהן הן מפלגת העצמאות הבריטית (UKIP) עם 11 מושבים, והליגה הצפונית האיטלקית, עם תשעה מושבים - יחד עם  מושב אחד עצמאי. ה-EFD התנגדה למגמת חיזוק האינטגרציה האירופית ותמכה בצמצום ההגירה לשטח האיחוד האירופי.

ב-24 ביוני 2014 קבוצת ה-EFD התארגנה למפלגת "אירופה של חופש ודמוקרטיה ישירה" (EFDD) עבור הפרלמנט האירופי השמיני, עם המשך החברות של רק אחת מתוך כל המפלגות הפוליטיות שיצרו את ה-EFD.

### כינונו של הפרלמנט האירופי ה-8
בעקבות הבחירות לפרלמנט האירופי ב-2014, נתקלה קבוצת אירופה של חופש ודמוקרטיה (EFD) בקשיים ברפורמה בפרלמנט האירופי ה-8, עם מפלגות שונות וחברי הפרלמנט האירופי של ה-EFD של המונח הקודם, או שגורמים לקבוצות פרלמנטריות שונות או שלא נבחרו מחדש.

ב-4 ביוני 2014, מפלגת העם הדנית ופינס (פינלנד) תמכו בשמרנים האירופיים והרפורמיסטים (ECR) ולכן לא היו קשורים עוד ל-EFD. 

ב-12 ביוני 2014, תנועת חמשת הכוכבים (M5S) של איטליה, שנדחתה על ידי קבוצות הירוקים / EFA וברית של הליברלים והדמוקרטים לאירופה, הציעה לפעילים שלה משאל עם מקוון מוגבל לבחירה קבוצת הפרלמנט האירופי למפלגה, שבה 78% מהפעילים המשתתפים הצביעו בעד ה- EFD.

ב-16 ביוני 2014, חברת הפרלמנט הולנדית מס בלדר של המפלגה הרפורמית הפוליטית (SGP) עברה מ EFD לקבוצת ECR.

קבוצת ה- EFD תוקנה ב -18 ביוני 2014 עם חברי הפרלמנט האירופי (MEP) ממפלגות החברות הקיימות: בריטניה, המפלגה העצמאית בבריטניה (בריטניה) והסדר והצדק (ליטא), בנוסף לשותפים חדשים: תנועת חמשת הכוכבים, הדמוקרטים של שוודיה (שוודיה), מפלגת האזרחים החופשיים (הרפובליקה הצ'כית), איגוד האיכרים הלטבים (לטביה) וחברת MEP צרפתית עצמאית, לשעבר של החזית הלאומית.

ב-24 ביוני 2014, שם הקבוצה EFD תוקן לאירופה של חופש ודמוקרטיה ישירה (EFDD), ודייוויד בורלי מתנועת חמשת הכוכבים נבחר כנשיא החדש של הקבוצה הנכנסת.

## קישורים חיצוניים

* 

קטגוריה:הפרלמנט האירופי: מפלגות
יחסי סרי לנקה – שווייץ

**יחסי סרי לנקה–שווייץ** הם היחסים הדו צדדיים, הפוליטיים, המדיניים והשיתופיים בין סרי לנקה ושווייץ. יחסים הדיפלומטיים בוססו בשנת 1956, ובעיקר כוללים את היחסים הכלכליים ושיתוף הפעולה בין המדינות.

## היסטוריה
שווייץ מיד הכירה בעצמאותה של סרי לנקה ב-1948. כינון היחסים הדיפלומטיים התרחש שבע שנים מאוחר יותר, ב-1956. מועצת הברית של שווייץ מינתה את השגריר הראשון לקולומבו ב-1968.

## יחסים דיפלומטיים
בשנות השמונים התגברו היחסים הפוליטיים בין שווייץ לסרי לנקה בעקבות טמילים רבים מסרי לנקה שנמלטו מהעימות האתני כדי למצוא מקלט בשווייץ.

## קישורים חיצוניים

קטגוריה:ערכים ללא קטגוריות פיזיות - יחסי חוץ
הוואסונג-14

**הוּאַסוֹנְג-14** (בקוריאנית: **화성-14**, בהנג'ה: **火星 14**, בתרגום לעברית: **[[מאדים|מארס]] 14**) הוא טיל בליסטי בין-יבשתי המפותח ומיוצר בקוריאה הצפונית. הוא מוכר גם בשם הקוד האמריקאי: **KN-20**.

טיסת הבכורה של הטיל נערכה ב-4 ביולי 2017, במקביל ליום העצמאות של ארצות הברית. נכון להיום, קוריאה הצפונית היא המפעילה המוכרת היחידה של הטיל הזה.

## ראו גם
* הוּאַסוֹנְג-13 (KN-08)
*הוואסונג-15

## קישורים חיצוניים
* 

## הערות שוליים

קטגוריה:טילים בליסטיים צפון-קוריאניים
קטגוריה:טילים בליסטיים בין-יבשתיים
אמדינה

**אמדינה** (שם מדעי: *Amadina*) היא סוג של ציפורי שיר ממשפחת האסטרילדיים החיות באפריקה שמדרום לסהרה. בסוג זה קיימים שני מינים.

## מאפיינים
האמדינות הן ציפורים קטנות באורך 12–16 ס"מ. בעלות גוף אפור וצהוב בהיר וראש אדום. מקוריהן עבים ומשמשים אותן לפיצוח זרעים שונים. הזכרים צבעוניים יותר מהנקבות, תכונה המשמשת אותם למציאת נקבה לזיווג.

הנקבות המקננות בונות קן מעוגל בין ענפי העצים. אם טורף מתקרב אל הקן הן אינן בורחות אלא מפתלות את גופן לצורת נחש קטן, במטרה להרתיע את התוקף ולהציל את הביצים.

## מינים
*אמדינה מזוקנת או אָמָדִינָה (*Amadina fasciata*)
*אמדינה אדומת ראש (*Amadina erythrocephala*)

## קישורים חיצוניים

## הערות שוליים

קטגוריה:טקסונים שתוארו בידי ויליאם ג'ון סווינסון
קטגוריה:אסטרילדיים
קטגוריה:בעלי חיים שתוארו ב-1827
למה לי

"**למה לי**" הוא סינגל של הזמרת הים תיכונית שרית חדד. הסינגל יצא לאור ב-20 בספטמבר 2016, כסינגל הראשון והפותח מהאלבום. הסינגל זכה להצלחה רבה, אך ביקורות רבות מצד אתרי האינטרנט וחדשות הבידור טענו שהשיר לא מייצג את חדד ואת הסגנון שאליו התרגל הקהל הרחב. הסינגל הצליח להיכנס לרשימות השמעה ולמצעדים רבים בישראל וביוטיוב הפך הווידאו קליפ לוויראלי כאשר צבר למעלה מ-10 מיליון צפיות. השיר הגיע למקום ה-12 במצעד השנתי של רשת גימל.

## וידאו קליפ
הווידאו קליפ הנלווה שיצא לסינגל בוים על ידי נדב אליהו, והופק על ידי דן מילר, וטל אורן. בווידאו קליפ נראית חדד בחדר עם מסך כחול, כשהיא רוקדת וזזה לצלילי השיר. בין לבין ניתן לראותה עונדת שרשרת זהובה, מעיל עור כחול, ואת הרקדנים לבושים בבגדי אדידס.

נכון לספטמבר 2017, מונה הצפיות של הווידאו קליפ עומד על למעלה מ-8 מיליון צפיות, דבר אשר הופך אותו לנצפה ביותר של חדד.

## ביקורות
השיר זכה לביקורות חיוביות, וגם שליליות. מאקו הגדירו את השיר כניסיון להשתלב במוזיקה החדשה של היום, וכתבו כי: "כמו כל אמנית גדולה ששורדת לאורך זמן, גם שרית חדד יודעת כמה חשוב לחדש, להפתיע ולהישאר רלוונטית. בשיר החדש שלה היא הולכת לכיוונים שלא הייתה בהם מעולם, ומתחברת לסצנת הטרופיקל-האוס העולמית. מה דעתכם?"

בעיתון הארץ בן שלו אמר כי: "אחרי הדואט המביך עם שלום חנוך, שבו היא נשמעה כאילו היא באה לאולפן בעיקר מתוך הדרת כבוד, כל דבר יהיה בגדר שיפור. הסינגל החדש של שרית חדד הוא שיפור מינורי מאוד. "למה לי" הוא ניסיון מובהק להצעיר את הסגנון של חדד. לעשות שרית 2.1."

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי הנרי
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי הנרי
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי הנרי
קטגוריה:שירים שהופקו על ידי פן חזות
קטגוריה:שירים על פרידה
שחמיים

[ממוזער|[שחמי מפרשן - מין המבלבל את אויבו באמצעות כתם דמוי-עין על סנפיר הזנב.]]
**שחמיים** (שם מדעי: Plesiopidae) היא משפחת דגי שונית מסדרת הדקראים החיים באזור האינדו פסיפי. במשפחה 50 מינים.
## מאפיינים
השחמיים יכולים להגיע לאורך 30 ס"מ והם בעלי גופים מקושטים עם סנפיר גבי גדול דמוי מפרש וראשים קטנים ומעוגלים אך עם שפתיים ועיניים גדולות. הם חיים בין האלמוגים והסלעים ונמלטים אליהם בעת סכנה. הם ניזונים מדגים וסרטנים קטנים שהם תופסים בלסתותיהם.

לחלק מהמינים זנבות וסנפירים אחוריים גדולים ובעלי כתמים דמויי-עין העוזרים להם לבלבל טורפים. טורף המסתכל על דג כזה חושב שזנבו הוא ראשו ומכוון לשם את מתקפותיו, מה שמאפשר לדג לברוח לכיוון שהטורף לא מצפה לו.

## סוגים
* *Acanthoclinus*
* *Acanthoplesiops*
* *Assessor*
* *Beliops*
* סוג ומין יחיד *Belonepterygion fasciolatum*
* *Calloplesiops* - בו שחמי מפרשן
* סוג ומין יחיד *Fraudella carassiops*
* *Notograptus*
* *Paraplesiops*
* *Plesiops*
* *Steeneichthys*
* *Trachinops*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1861
קטגוריה:דמויי-דקר
קטגוריה:טקסונים שתוארו בידי אלברט גינטר
אגרוף הצללים (סדרת סרטים)

**אגרוף הצללים** (ברוסית: **Бой с Тенью**; מילולית: הקרב עם הצל) הוא שמה של סדרת סרטי אקשן רוסיים, שביימו אלכסיי סידורוב ואנטון מגרדיצ'ב, בכיכובם של כמה מהבולטים בשחקני הקולנוע ברוסיה: דניס ניקיפורוב, אנדריי פאנין, דמיטרי שבצ'נקו, ילנה פאנובה, פאבל דרביאנקו, איוואן מקארביץ', אלכסנדר קוזנצוב ושחקני קולנוע זרים כדוגמת ג'ון איימוס, גאס רדווד, אלווארו אורלנדו, פייטרו ארפסלה, ג'רמי באטיסטה, אנתוני ריי פארק וקמפראווי סנפראסרט.

הסרט מגולל את קורותיו של ארטיום קולצ'ין, מתאגרף רוסי המתמודד באליפות העולם באגרוף בסיועו של הספונסר שלו, האוליגרך ואגיט ואלייב. גרסה מורחבת כסדרת טלוויזיה שודרה בערוץ רוסיה-1.

## הסרטים
### אגרוף הצללים (2005)
### אגרוף הצללים 2: נקמה (2007)
### אגרוף הצללים 3: סיבוב אחרון (2011)
### אגרוף הצללים 4: האויב שלי (2025)

## שחקנים ודמויות

## פרסים ומועמדויות
### אגרוף הצללים

### אגרוף הצללים 2

## קישורים חיצוניים
* 

* אגרוף הצללים באתר רוסיה-1

## הערות שוליים

קטגוריה:סרטים רוסיים
קטגוריה:סרטי 2005
קטגוריה:סרטי פעולה רוסיים
קטגוריה:סרטי הרפתקאות
קטגוריה:סרטים באנגלית
קטגוריה:סרטים ברוסית
קטגוריה:סדרות סרטי פעולה
קטגוריה:סרטי אנטון מגרדיצ'ב
קטגוריה:סרטי VGTRK
לובוטיים

**לובוטיים** (שם מדעי: Plesiopidae) היא משפחת דגי מסדרת הדקראים החיים בימים ובאוקיינוסים הטרופיים והסובטרופיים. במשפחה סוג יחיד - **לובוט** בו שני מינים. הם קרוביהם של המשפחות Datnioididae וHapalogenyidae.
## מאפיינים
דגים אלה יכולים להגיע לאורך 1.10 מטר והם בעלי גוף עגלגל עם סנפיר גב ישר גדול המתעקל בסופו וזנב גדול עם סנפיר שת גדול. הראש וסנפירי החזה קטנים והפיות מגודלים. 

הדגים חיים באוקיינוס הפתוח ברחבי האוקיינוס האטלנטי מחופי אמריקה עד לחופי הים התיכון ובאוקיינוס השקט. הם טורפים בעיקר דגי סרדין ואנשובי וגם מגוון מיני סרטנים. בתורם הם נאכלים על ידי כרישים ודגי גרם גדולים יותר.

## מינים
*לובוט פסיפי (*Lobotes pacificus*)
*לובוט כלל-ימי (*Lobotes surinamensis*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי ז'ורז' קיווייה
קטגוריה:דמויי-דקר
כופיתיים

**כופיתיים** (שם מדעי: Caproidae) הם משפחת דגי שונית מסדרת הדקראים החיים בים. במשפחה 2 סוגים החיים כיום, בהם 12 מינים.

בעבר בני המשפחה נחשבו לשייכים לסדרת הזאוסאים ובהמשך עברו לסדרה עצמאית. כיום הם משפחה בסדרת הדקראים בתת-סדרת עצמאית - Caproidei. כמה חוקרים מחשבים אותם כמשפחה בסדרה עצמאית.

הם בעלי גוף אדום מגודל עם סנפירי חזה קטנים, ראשים גדולים ופיות הפונים מעלה. לתזונתם הם מחפשים יצורים קטנים, אותם שואבים בשפתיהם.

## מיון
*משפחה **כופיתיים** (Caproidae)
**סוג *Antigonia*
**סוג ומין יחיד כופית החדק (*Capros aper*)
**סוג *Proantigonia*
**סוג *Eoantigonia*

## קישורים חיצוניים

* 

קטגוריה:בעלי חיים שתוארו ב-1843
קטגוריה:טקסונים שתוארו בידי ריצ'רד תומאס לואו
קטגוריה:דקראים
שרבביים

ממוזער|דג מהסוג Eucinostomus
**שַׁרְבָּבִיִּים** (שם מדעי: Gerreidae) היא משפחת דגים מסדרת הדקראים. 
## מאפיינים
דגים אלה חיים בימי הים הקריבי מחופי אמריקה הדרומית עד למפרץ מקסיקו וחופי אמריקה הצפונית וכן בכמה מחופי האיים הקריביים, אך חלקם חיים במזרח האוקיינוס השקט עד לחופי יפן וקוריאה וחלק מהמינים חיים במימי האזור האינדו פסיפי עד לחופי אפריקה וגם במפרץ אילת. 

הם בעלי גוף אפור וכחול עם זנבות ארוכים מפוצלים וסנפירי חזה ארוכים. אורכם יכול להגיע לאורך 35 ס"מ. הם ניזונים מיצורי ים קטנים ומתגודדים בלהקות גדולות, מה שעוזר להם להתגונן מטורפים כמו כרישים.

## מיון
*משפחה **שרבביים** (Gerreidae)
**סוג ומין יחיד *Deckertichthys aureolus*
**סוג *Diapterus*
**סוג *Eucinostomus*
**סוג *Eugerres*
**סוג שַׁרְבָּב (*Gerres*)
**סוג ומין יחיד *Parequula melbournensis*
**סוג ומין יחיד *Pentaprion longimanus*
**סוג ומין יחיד *Ulaema lefroyi*

## קישורים חיצוניים

* 

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:דמויי-דקר
סקטיים

**סקטיים** (שם מדעי: Scatophagidae) היא משפחת דגים ימיים מסדרת הדקראים הקרובה לבתרניים.

דגים אלה חיים באוקיינוס ההודי והאוקיינוס השקט ויכולים לעלות גם למים מליחים. הם בעלי צורה שטוחה וגופם אפור עם גבשושיות כהות לאורך הגוף. הגב מוגבה בקצהו קוצי סנפיר גבי לקראת הזנב שתי אונות גדולות והזנב קצר. הראש קטן ביותר ביחס לגוף והשפתיים צרות. 

אלו דגים הניזונים מזואופלנקטון וממזון צמחי כמו אצות או עשבי ים ולעיתים גם מצואה של דגים אחרים. הם חיים בשוניות וימים רדודים וקלים לגידול בשבי.

## מיון
*משפחה **סקטיים** (Scatophagidae)
**סוג *Scatophagus *- בו 2 מינים
**סוג *Selenotoca *- בו 2 מינים

## קישורים חיצוניים

* 

קטגוריה:בעלי חיים שתוארו ב-1876
קטגוריה:טקסונים שתוארו בידי פיטר בליקר
קטגוריה:דמויי-בתרן
קטגוריה:אורגניזמים אוכלי צואה
קטגוריה:טקסונים קיימים שהתפתחו באאוקן
אמנון בס טווסי

**אמנון בס טווסי** (שם מדעי: *Cichla monoculus*) הוא דג טורף ממשפחת האמנוניים החי באמריקה הדרומית באגן האמזונאס, הופץ גם לפלורידה, הוואי ופנמה.
## מאפיינים
האמנון הבס הטווסי מגיע לאורך 80 ס"מ ושוקל עד 9 ק"ג. הוא בעל מצח מגודל ופה גדול הפונה מעלה. צבעו ירוק כהה עם צידיים ירוקים בהירים. הסנפירים אדומים עזים והגוף מפוספס מלמעלה במשולשים שחורים. לקראת הזנב ישנו כתם-עין גדול. הזנב גדול ועוזר לדג להסתער קדימה.

זהו דג טורף החי במים העכורים של האמזונאס. הוא ניזון מחרקים, סרטנים ובעיקר מדגים אחרים שהוא צד במהירות.

## קישורים חיצוניים

קטגוריה:בעלי חיים שתוארו ב-1831
קטגוריה:אמנוניים
קטגוריה:טקסונים שתוארו בידי לואי אגאסי
קטגוריה:ברזיל: דגי מים מתוקים
קטגוריה:דגי האמזונאס
דגי גרזן

**דגי גרזן** (שם מדעי: Gasteropelecidae) היא משפחת דגים טרופיים מסדרת החריתאים החיים רק בנהרות ואגמים באמריקה הדרומית מפנמה עד צ'ילה. בעבר הם נכללו במשפחת החריתיים הגדולה. במשפחה 3 סוגים.

דגים אלה מגיעים עד לאורך 9 ס"מ והם בעלי גוף שטוח, דמוי-גרזן ושקוף והם בעלי מבנה אווירודינמי העוזר להם לקפץ מעלה. זנבם קטן אך מוגבה ובטנם וחזם מנופחים מאוד. הפנים שלהם קטנות ופונות מעלה.

בעת סכנה הם יכולים לשגר את עצמם מעל פני המים במהירות עד לגובה של 2.5 מ'. הם גם קופצים בלהקות, כך שדגים טורפים רבים מוותרים על המרדף אחריהם.

הם אוכלי כל הניזונים משיריים, אצות, חרקים קטנים וסרטנונים וגם מדגיגים. הם נפוצים באקווריומים רבים בעולם.

## מיון
*משפחה **דגי גרזן** (Gasteropelecidae)
**סוג Carnegiella
**סוג Gasteropelecus
**סוג Thoracocharax

## קישורים חיצוניים

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:ערכים שבהם תבנית בריטניקה אינה מתאימה
קטגוריה:חריתאים
ג'ודי קומר

**ג'ודי מארי קומר** (באנגלית: **Jodie Marie Comer**; נולדה ב-11 במרץ 1993) היא שחקנית אנגלייה, הידועה בעיקר מהופעותיה בתפקיד קלואי גמל בסדרת הדרמה-קומית "יומן השומן", בדמות אייבי מוקסם במיני-סדרה "שלוש עשרה", בתפקיד אליזבת מיורק במיני-סדרה "נסיכה לבנה" של רשת Starz ובתפקיד וילאנל בסדרה "להרוג את איב".

## ביוגרפיה
ג'ודי קומר נולדה בליברפול שבאנגליה, למשפחה נוצרית. היא התחילה ללמוד משחק בבית הספר התיכון הקתולי סיינט ג'ולי בשכונה האמידה וולטון שבליברפול. לוהקה לתפקיד בתסכית רדיו שעבורו יעצו לה עמיתיה שם להשיג סוכן.

תחילת הקריירה של קומר הייתה ב-2008 כשיחקה בתפקיד אורח בסדרה "The Royal Today", ספין אוף של הסדרה "The Royal". בהמשך הופיעה בסדרה של תפקידי אורח בסדרות טלוויזיה בריטיות פופולריות כגון "הולבי סיטי", "רופאים", "עדות אילמת", "חדר מיון", "חוק וסדר: UK", "ורה" ו"המפקח ג'ורג' ג'נטלי".

היא התחילה לקבל תפקידים בולטים יותר אחרי שלוהקה לסדרת דרמה בת חמישה חלקים בשם "Justice", למיני-סדרה העל טבעית "Remember Me", ולדרמה הקומית של ערוץ E4 "יומן השומן". ב"יומן השומן" הופיעה קומר בתפקיד קלואי גמל במשך שלוש עונות.

ב-2015 שיחקה קומר בעיבוד הטלוויזיוני של הרומן "מאהבה של ליידי צ'טרלי" ששודר בערוץ BBC One. באותה שנה הופיעה בעונה הראשונה של סדרת הדרמה "דוקטור פוסטר". עוד ב-2015 לוהקה למיני-סדרה של ערוץ BBC Three בשם "שלוש עשרה". הסדרה שודרה לראשונה ב-28 בפברואר 2016. בשנת 2017 כיכבה קומר בתפקיד אליזבת מיורק הצעירה בסדרת הדרמה "נסיכה לבנה" של רשת Starz, סיקוול למיני-סדרה "מלכה לבנה". עוד ב-2017 כיכבה בעונה השנייה של סדרת הדרמה "דוקטור פוסטר".

ב-2017 הופיעה קומר לראשונה בסרט קולנוע, הסרט הביוגרפי של הזמר מוריסי "אנגליה שלי", בדמות כריסטין. ביוני 2017 לוהקה קומר לסדרה "להרוג את איב" לצדה של סנדרה או. את הסדרה יצרה פיבי וולר-ברידג' והיא מבוססת על הנובלות מאת לוק ג'נינגס.

ב-2016 נכללה קומר ברשימת "כוכבי המחר" של Screen International ופסטיבל הסרטים של לונדון. ב-2021 שודר סרט הטלוויזיה "Help" שבו גילמה את התפקיד הראשי, שרה, העובדת במערכת הבריאות בשיאה של מגפת הקורונה בממלכה המאוחדת.

## חיים אישיים
קומר גרה בליברפול עם הוריה ואחיה צ'ארלי (נכון ל-2017). היא חברה טובה של האתלטית הבריטית קתרינה ג'ונסון-תומפסון.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקניות ילדות אנגליות
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:זוכי פרס טוני: שחקניות
קטגוריה:זוכי פרס טוני: שחקנים
קטגוריה:פורבס 30Under30
קטגוריה:אנגליות שנולדו ב-1993
קטגוריה:אנגלים שנולדו ב-1993
אנא בקראנו

[ממוזער|250px|"יום הכיפורים", ציור [צבע שמן|שמן על בד מאת איזידור קאופמן (לפני 1907)]]
**אָנָּא בְּקָרְאֵנוּ** הוא פיוט שנאמר על ידי יהודי ספרד כחלק מאמירת הסליחות ביום כיפור, לאחר תפילת ערבית של יום הכיפורים. הפיוט חובר על ידי ר' דוד אבן בקודה במאה ה-11.
הפזמון החוזר בפיוט, המסתיים לסירוגין במילים "ה' שמעה", "ה' סלחה", מבוסס על התחינה שב: .

הפיוט מפרט את חטאי העם ומבקש שה' ישמע את בקשתו ויסלח עליהם.

נעימת הפיוט המסורתית קצבית.

## מבנה הפיוט
האותיות הראשונות בכל בית בפיוט יוצרות אקרוסטיכון של "דויד חזק", המרמזות על שם המחבר.

הפיוט בנוי במשפטים בהם יש חזרה.
בכל משפט יש תקבולת משלימה. השיר בנוי על דרך ההקבלה. ישנה הקבלה פנימית בתוך כל אחד משני הפסוקים המרכיבים את הפזמון וכן הקבלה חיצונית בין הפסוק הראשון לפסוק השני. הקבלה דומה, פנימית וחיצונית, קיימת גם בבתי השיר.

הפזמון החוזר (רפרן) בפיוט, שבדרך כלל מושר על ידי הקהל, הוא המילים המבקשות שהאל ישמע ויסלח. הקהל העונה לעומת החזן אחרי כל בית בקריאה-זעקה-שירה: אָנָּא בְּקָרְאֵנוּ לְקוֹל שַׁוְעֵנוּ - ה' שְׁמָעָה, ולסירוגין: אָנָּא בְּרַחֲמֶיךָ עֲוֹן בִּצְעֵנוּ - ה' סְלָחָה.

## קישורים חיצוניים

*  (ניתן להאזין ללחנים שונים של הפיוט באתר)
* אָנָּא בְּקָרְאֵנו, באתר חיבה

## הערות שוליים

קטגוריה:פיוטי יום הכיפורים
קטגוריה:סליחות
חמש נזירות וגבר אחד

**חמש נזירות וגבר אחד** (באנגלית: **Lilies of the Field**) הוא סרט קולנוע אמריקאי משנת 1963 בכיכובם של סידני פואטייה וליליה סקלה בתפקידים הראשיים.

התסריט מבוסס על רומן בשם Lilies of the Field מאת ויליאם אדמונט בארט שיצא לאור ב-1962.

העלילה היא על מפגש בן גבר שחור וחמש נזירות גרמניות החיות בדוחק במקום נידח בנוואדה ומשוכנעות שהוא נשלח בידי אלוהים כדי לבנות להן קפלה.

סידני פואטייה זכה בפרס אוסקר לשחקן הטוב ביותר ובפרס דוב הכסף בפסטיבל הסרטים הבינלאומי בברלין עבור משחקו בסרט זה.

ליליה סקלה הייתה מועמדת לפרס אוסקר לשחקנית המשנה הטובה ביותר כן היה הסרט מועמד לפרס אוסקר על הצילום, התסריט והבימוי.

שם הספר והסרט לקוח מהדרשה על ההר ובו משווה הנזירה מריה את הנזירות לשושנים בשדה.

הספר עובד למחזמר בשם Look to the Lilies שהוצג בברודוויי ב-1970 עם שירלי בות' בתפקיד הראשי.

## תקציר העלילה
הומר סמית' (סידני פואטייה) הוא חייל משוחרר הנודד עם מכוניתו המרופטת באזורים נידחים של אריזונה ומציע את שירותיו לתיקון ושיפוץ בתים.

יום אחד הוא עוצר בחווה כדי למלא מים במכוניתו. תוך המילוי הוא מבחין בחמש נזירות עובדות בשדה. נזירה אחת המזדהה כמריה (ליליה סקלה) מסתכלת עליו בהערצה ומבקשת ממנו-באנגלית עילגת ובמבטא גרמני-לעזור להן לתקן את הגג הדולף. הוא מסכים לכך בחוסר רצון, מקווה לתשלום ומסכים להתארח אצלם ללילה.

הן מזמינות אותו לארוחה דלה ומריה מספרת לו שהן ברחו מהמשטר הקומוניסטי במזרח גרמניה דרך חומת ברלין והתגלגלו למקום הנידח הזה כדי לעזור לאנשים העניים שם.

היא היחידה שמדברת קצת אנגלית במבטא גרמני וקוראת לו שמידט. סמית' מתחיל ללמד את הנזירות אנגלית בסיסית ובסיום השיעור הראשון הוא שר אתם גוספל כשהנזירות מלוות אותו בפזמון במילה "אמן".

מריה רואה בסמית' שליח אלוהים שהגיע אליהם כדי לעזור להם לבנות קפלה במקום. הוא מסרב בהתחלה אך מסיע אותן במכוניתו לעיירה הסמוכה. הן מפיצות את השמועה על רצונן לבנות קפלה ולאט לאט האנשים שראו את הנזירות כמוזרות מחליטים לעזור להן. בקשות לתרומות מארגונים שונים נדחות.

האנשים מהעיירה מגיעים לחווה עם רכב עמוס בלבנים. סמית' מתחיל לבנות את הקפלה וכולם מתבוננים בו אך עד מהרה מצטרפים אליו אנשי העיירה והנזירות וסמית' מסיים את העבודה בהצבת צלב על הקפלה.

סמית' חוגג עם הנזירות ומריה מזמינה אותו לבוא למיסה החגיגית למחרת. הם מתחילים לשיר שוב את הגוספל "אמן" אך תוך השירה יוצא סמית', מתניע את מכוניתו ועוזב את החווה.

## קישורים חיצוניים

* 
* קדימון לסרט חמש נזירות וגבר, באתר יוטיוב
* סידני פואטייה שר את הגוספל "אמן" עם הנזירות, באתר יוטיוב
* סידני פואטייה מקבל פרס אוסקר על חמש נזירות וגבר, באתר יוטיוב
* חמש נזירות וגבר אחד, באתר TCM

קטגוריה:סרטי 1963
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי נצרות

קטגוריה:סרטי יונייטד ארטיסטס
קטגוריה:סרטים המבוססים על רומנים אמריקאים
קטגוריה:סרטים שצולמו באריזונה
כל הפטור מן הדבר ועושהו נקרא הדיוט

**כל הפטור מן הדבר ועושהו נקרא הדיוט** הוא כלל הלכתי שנאמר בתלמוד על אדם שמקיים מצווה על אף שיש לו פטור מלקיימה. כלל זה לא הוזכר בתלמוד בבלי, אך בראשונים הביאו כלל זה מדברי התלמוד ירושלמי, ואף הוזכר בספרי ההלכה.

## מקור וטעם הביטוי
מקור ביטוי זה הוא מתלמוד ירושלמי, לעניין חתן הקורא קריאת שמע אף על פי שפטור ממצות קריאת שמע, מחמת אי יכולתו לכוון כראוי, וכן לעניין אדם שמפסיק באכילתו לצורך תפילה, בשעה שאינו חייב בכך. 

הלכה זו נפסקה ברמ"א שכתב כלל זה בדיני סוכה, לעניין היושב בסוכה בשעת ירידת גשמים, מאחר שבמקרה כזה ישנו פטור של 'מצטער, שפטור מן הסוכה' אם בכל זאת אינו יוצא מהסוכה נכלל בדין של 'כל הפטור מן הדבר ועושהו נקרא הדיוט'.

בטעם הדבר שאין להחמיר ונקרא הדיוט ישנם כמה טעמים בספרי האחרונים: 

המהר"ם פאדובה כתב שהוא מטעם שמיחזי כיוהרא - נראה כגאווה. וכעין דברי התלמוד בבלי: . וכן כתבו עוד אחרונים. הסבר זה כתב גם ראבי"ה, והוסיף משום כך שכלל זה לא נאמר על מי "שמורגל בפרישות גם בשאר דברים" משום שאצלו אין זה נראה כיוהרא.

הרמב"ם מתייחס לכלל זה בהקשר של חסיד שוטה המוזכר בתלמוד הבבלי:

## מתי נאמר כלל זה
הרב אברהם גומבינר בספרו מגן אברהם כתב שצריך להתיישב בדין זה מתי נאמר ומתי לא, ולא כתב כלל בדין זה.

הגאון מווילנה תמה על מה שנראה בתלמוד בכמה מקומות ש'אף על פי שפטור מן הדבר אם עושה - הוא מצווה מן המובחר', ופעם אחת אמרו 'כל הפטור מדבר ועושהו - נקרא הדיוט', וכתב לחלק שבכל מקום שהוא מצווה בעצם אלא שלא הצריכוהו לעשותו, כגון שתיית מים בסוכה, בזה המחמיר הוא מצווה מן המובחר. אך במקום שהוא פטור כללי, על זה אמרו שנקרא הדיוט. כעין זה כתבו לפניו כמה מהראשונים בעניין מה שאמרו בתלמוד שנשים רשאיות לסמוך על הקורבן אם ירצו, ולא חששו מדברי הירושלמי ש'הפטור מן הדבר ועושהו נקרא הדיוט' וכתבו לחלק בין מעשה שהוא מצווה רק שלא נצטוו בה שרשאי אדם להחמיר, לבין מעשה שאינו מצווה כלל.

הריטב"א כתב לבאר על פי חילוק זה את הכלל שאמרו בתלמוד בכמה מקומות גדול המצווה ועושה ממי שאינו מצווה ועושה, שנראה מזה שאף מי שאינו מצווה ועושה יש לו שכר מסוים; שכן מדובר שהוא עושה מצוות שציוותה בהן התורה לאחרים, "אבל העושה מאליו מצוות שלא ציותה בהם תורה כלל - זו היא שאמרו כל שאינו מצווה בדבר ועושהו נקרא הדיוט".

יש מהאחרונים שכתבו שבהלכה שהייתה בה מחלוקת, ונפסק להקל, בזה אינו רשאי להחמיר על עצמו. 

בנוסף, יש שכתבו שמאחר שכל הטעם שנקרא הדיוט הוא משום יוהרא (גאווה) לכך אם מחמיר ביחיד שאין חשש יוהרא. מותר, ודווקא בציבור ובהפרסיא יש לאסור.

### מצוות שבין אדם לחברו
הרב חיים יוסף דוד אזולאי בספרו פתח עיניים כתב שכלל זה תקף רק בנוגע למצוות שבין אדם למקום, אך במצוות שבין אדם לחברו, רשאי אדם להחמיר על עצמו אף במקום שאינו חייב.

## הערות שוליים

קטגוריה:הלכה
קטגוריה:ניבים וביטויים חז"ליים
קטגוריה:כללי המצוות
הבערה ביום טוב

**[[מלאכת מבעיר|מלאכת הבערה]]**, היא אחת מל"ט אבות המלאכות האסורות בשבת. כחלק מהיתר התורה לבצע מלאכת אוכל נפש ביום טוב, הותרה גם מלאכת הבערה לצורך זה.

## מקור ההיתר וגדריו
נאמר בתורה: , ומכאן שהתירה התורה לבצע מלאכת אוכל נפש. בכלל זה נכללת גם מלאכת הבערה, הואיל ועל ידה ניתן להדליק את התנור ביום טוב וכיוצא בזה. ולמדו חכמים שמתוך שהותרה הדלקת אש עבור מלאכת אוכל נפש, הותרה גם לשם מטרה שאינה צורך ישיר של אוכל נפש, אלא לצורך יום טוב.

## איסור יצירת אש
 
אף על פי שהתורה התירה להבעיר אש ביום טוב, חכמים סייגו את ההיתר להעברת אש קיימת לחומר בערה שעוד לא הובער, אך יצירת אש חדשה אסורה. איסור זה מכונה מוליד. ואף שהאש נצרכת לבישול ואפיית מאכלי החג, כיוון שאפשר להדליק אש מערב יום טוב ולהשתמש בה ביום טוב, אסרו חכמים להדליק אש חדשה ביום טוב. לדעת פוסקים רבים; בכלל האיסור, הדלקת אש על ידי גפרור.

אמנם העברת אש קיימת, אף שיוצרת להבה חדשה או גדולה יותר, מותרת. לכן מותר להגביר ביום טוב אש קיימת על ידי הוספת עצים. ואם האש דולקת על גז או נפט, מותר להגביר אותה על ידי הוספה של גז או נפט. ואם יש צורך להדליק שלהבת נוספת לצורך בישול מאכלים, מותר להדליק קיסם מהאש הקיימת ולהדליק על ידו להבה נוספת. גם ברזל או חוט להט שהתאדם מרוב חום נחשב כאש, וכן גחלת עמומה נחשבת כאש, ומותר להדליק מהם גפרור, שאין זה נחשב כמוליד אש חדשה.

כיוון שאיסור הדלקת אש חדשה ביום טוב הוא מדברי חכמים ולא מהתורה, מותר לצורך מצווה או לצורך גדול לבקש מגוי להדליק אש חדשה. למשל, כאשר הנרות כבו, ובני הבית נמצאים בחשכה, ואין שם אש שאפשר להדליק ממנה נר להאיר בסעודה, מותר לבקש מגוי להדליק.

יש אומרים שאם מחמת אונס לא הצליח להכין אש מערב יום טוב, או שהכין וכבתה, מותר לו להדליק אש חדשה ביום טוב כדין מכשירי אוכל נפש. ויש אומרים שגם במקרה של אונס אסור להוציא אש חדשה, מפני שדין יצירת אש כדין יצירת כלי שלם, שגם אם היה אנוס בערב יום טוב אסור לעשותו ביום טוב. ועוד, שגם במכשירי אוכל נפש שלא יכל להכין בערב יו"ט אין מורים היתר לרבים. יש המפשרים בין הדעות, שבשעת הדחק כשאינו יכול להביא אש משכניו, אפשר לסמוך על המקילים, בהדלקה בשינוי, שבאופן זה גם המחמירים יכולים להקל.

עבר ויצר אש ביו"ט, מותר בדיעבד ליהנות מהאש.

## חשמל וגפרורים ביום טוב
נחלקו הפוסקים בדין הדלקת גפרורים ונורה חשמלית ביום טוב, יש אומרים, שהואיל וישנה גפרית וחומרי בעירה בראש הגפרור הרי זה נחשב שהאש מצויה בגפרור ובחיכוך אין משום הולדת אש, והוא מותר ביום טוב. וכן לעניין החשמל; שהחשמל כבר נמצא בחוט, אין בכך איסור 'מוליד', ומותר להדליק, ויש מתירים גם לכבות את החשמל. ויש אומרים שההדלקה נחשבת כ'מוליד', ועל כן אסור מדברי חכמים להדליק.

## ראו גם
* מתוך שהותרה לצורך הותרה שלא לצורך
* מלאכה ביום טוב
* מלאכת מבעיר

## קישורים חיצוניים
* הרב אליעזר מלמד באתר פניני הלכה (מועדים), הבערה כיבוי וחשמל.
* הרב מאור קיים הרחבות לפניני הלכה, חשמל ביום טוב.

## הערות שוליים

קטגוריה:הלכות יום טוב
קטגוריה:ביצה: סוגיות תלמודיות
עונת 1979/1980 בגביע אירופה למחזיקות גביע בכדורסל

**עונת 1979/1980 ב[[גביע ספורטה|גביע אירופה למחזיקות גביע בכדורסל]]** הייתה העונה ה-14 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-30 באוקטובר 1979 והתחרות הסתיימה ב-19 במרץ 1980. בתחרות השתתפו 22 קבוצות. 21 קבוצות שזכו בגביע הבייתי בעונה הקודמת וגבטי קאנטו (מחזיקת הגביע). 

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. לקבוצות אלו התווספה גבטי קאנטו (מחזיקת הגביע), פרק ליידן (הולנד) וברצלונה. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בניצחון של פלקנסטרו אמרסון וארזה מאיטליה, בפעם השנייה בתולדות המועדון. גבטי קאנטו מאיטליה השתתפה בגמר בפעם הרביעית ברציפות, אך השנה הפסידה. 

## מהלך התחרות
### שלב הבתים

בית א' 

בית ב'

### שלבי הגמר

### משחק הגמר

## ישראל בתחרות
הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא ניצחה את "אמיקל" מלוקסמבורג 91-105 ו-83-99. בשלב השני היא נפגשה עם זאדאר והפסידה 80-75, 90-96.

## קישורים חיצוניים
* פירוט התוצאות באתר לינגואספורט
* פירוט התוצאות באתר טודור
* נתונים מאתר פיב"א אירופה

קטגוריה:תחרויות כדורסל ב-1980
קטגוריה:תחרויות כדורסל ב-1979
קטגוריה:עונות בגביע ספורטה
סכר סרדר סרובר

שמאל|ממוזער|275x275 פיקסלים|סכר סרדר סרובר במהלך הגבהה, 2006
**סכר סרדר סרובר **(בהינדית: **सरदार सरोवर परियोजना**) הוא סכר כבידה על נהר נרמדה, בסמוך לנווגאם, גוג'ראט שבהודו. הסכר נהגה על ידי סרדר ולאבהבאי פאטל, בנייתו ארכה 56 שנים והוא נחנך על ידי ראש הממשלה נרנדרה מודי ב-17 בספטמבר 2017.

ארבע מדינות בהודו, גוג'ראט, ראג'סטאן, מהאראשטרה, ומאדהיה פרדש נהנות מהסכר בעיקר לטובת חקלאות ואספקת חשמל. הסכר מהווה חלק מפרויקט עמק נרמדה, פרויקט הנדסת מים ומשאבי סביבה גדול המשלב בניית מספר סכרים על הנרמדה לצורך השקיה ופתרונות כח הידרואלקטריים.

## קישורים חיצוניים

* 

קטגוריה:הודו: מבנים
סרדר סרובר
רפאל הולצהאוזר

**רפאל הולצהאוזר** (נולד ב-16 בפברואר 1993 בווינר נוישטאדט) הוא כדורגלן אוסטרי, המשחק כקשר.

## קריירת מועדונים
בגיל 16, עזב הולצהאוזר את אקדמיית הנוער של קבוצת ראפיד וינה, ועבר לאקדמיה של שטוטגרט בגרמניה. בעונת 2010–2011, עלה לסגל קבוצת המילואים של שטוטגרט אשר שיחקה בליגה השלישית. ב-21 בינואר 2012, הוא ערך את הופעת הבכורה שלו עבור הקבוצה הבכירה במסגרת הבונדסליגה, במשחק מול שאלקה 04. בעונה שלאחר מכן, קודם לסגל הקבוצה הבכירה ושותף ב-21 משחקי ליגה. ב-1 ביולי 2013, הולצהאוזר הושאל לקבוצה היריבה אאוגסבורג, למהלך העונה. בסיום עונת ההשאלה לאוגסבורג, בה בעיקר שותף כשחקן ספסל, הולצהאוזר הוחזר לקבוצת המילואים של שטוטגרט, לפני שחתם ב-22 בינואר 2015, באוסטריה וינה.

## קריירה בין-לאומית
הולצהאוזר שיחק עבור נבחרות אוסטריה הצעירות, כאשר עבור הנבחרת עד גיל 21 שיחק ב-28 משחקים בהם כבש 11 שערים.

## קישורים חיצוניים

קטגוריה:קשרי כדורגל אוסטרים
קטגוריה:כדורגלנים אוסטרים
קטגוריה:כדורגלני שטוטגרט
קטגוריה:כדורגלני אאוגסבורג
קטגוריה:כדורגלני אוסטריה וינה
קטגוריה:כדורגלני גראסהופרס ציריך
קטגוריה:כדורגלני לוון
קטגוריה:כדורגלני מינכן 1860
קטגוריה:כדורגלני נבחרת אוסטריה
קטגוריה:אוסטרים שנולדו ב-1993
אוטו הראשון, דוכס סקסוניה

**אוטו הראשון, דוכס סקסוניה** (בגרמנית: **Otto I. von Sachsen**; 851–30 בנובמבר 912), היה דוכס סקסוניה בין השנים 880–912.

## ביוגרפיה
אוטו נולד בשנת 851, לליאודולף, דוכס סקסוניה ולאודה בילונג, בתו של בילונג מפרנקיה ואדה. בשנת 877 השתתף אוטו בחתונת אחותו ליוטגארד מסקסוניה, עם לודוויג הצעיר, מלך פרנקיה המזרחית.

בשנת 880 נהרג אחיו ברונו, דוכס סקסוניה בקרב ערבות לינבורג, ואוטו עלה לשלטון במקומו. אוטו כמעט לא עזב את סקסוניה, ושמר על יחסים טובים עם לודוויג הצעיר וארנולף מקרינתיה, שהיו מלכי פרנקיה המזרחית.

לפי וידוקינד מקורבי, לאחר מותו של לודוויג הילד בשנת 911, הציעו לאוטו את כתר הממלכה, אולם בשל גילו המבוגר הוא סירב, ושלח אותם לקונרד מפרנקוניה.

ב-30 בנובמבר 912 מת אוטו, ובנו היינריך הראשון, דוכס סקסוניה עלה לשלטון במקומו.

## משפחתו
אוטו התחתן עם הדוויגה מפרנקוניה, בתם של היינריך, דוכס פרנקוניה ואינגלטרודה מפריולי, ממנה נולדו לו 3 ילדים:
* תאנקמאר
* ליאודולף
* היינריך הראשון, מלך גרמניה

## קישורים חיצוניים

קטגוריה:ילידי 835
קטגוריה:נפטרים ב-912
קציעות (היאחזות נח"ל)

**קציעות** (נודעה בתחילה גם כ"גבעת רחל") הייתה היאחזות נח"ל שהוקמה ב-28 בספטמבר 1953 במטרה להציב נוכחות ישראלית בשטח המפורז של פיתחת ניצנה. למרות שלאחר מבצע קדש בוטל המעמד המפורז של פתחת ניצנה, ההיאחזות המשיכה להתקיים בתקווה שהיא תאוזרח. אולם, לאחר מלחמת ששת הימים, משהגבול התרחק מהאזור ותשומת הלב להתיישבות נדדה לאזורים שנכבשו במלחמת ששת הימים, ההיאחזות ננטשה.

## שם
בתחילה נקרא המקום "גבעת רחל", על שם בתו של קצין אג"ם של פיקוד הנח"ל, ובדומה לשם "גבעת רות" שניתן להיאחזות הקרובה שנקראה על שם תל אבו רות'ה הסמוך אליו. במאי 1954 פרסמה ועדת השמות הממשלתית הודעה עם שמות נכונים ליישובים ובה נמסר שהשם "גבעת רחל" הוא טעות ויש לקרוא למקום קציעות. השימוש בשם גבעת רחל נמשך עד סוף שנות ה-50 אך לבסוף דעך ונעלם.

## היסטוריה
ההיאחזות הוקמה ביום שני, 28 בספטמבר 1953 על ידי חברי גרעין צ'יפ למשאבי שדה. מכיוון שהיא הוקמה בשטח מפורז, הוסוו חיילי הנח"ל שהקימו את המקום כקבוצת אזרחים שאליהם נלוו מספר שומרים חמושים. מפקד המקום היה ישראל אליעזרי. מחוץ לשטח המפורז, הוקם כחודש מוקדם יותר, "גבעת רות", בפיקודו של דני מט, שהיוותה את העורף הצבאי של ההיאחזות. 

כדי לשוות למקום אופי אזרחי, חיילי הנח"ל זרעו במקום 200 דונם שעורה, קיימו לול קטן של 100 תרנגולות ועדר קטן של כבשים. כן נטעו במקום עצי פרי משבעת המינים ודשא. בינואר 1955 התקיים במקום טקס לציון חיבור המקום למים מבאר ישנה. המקום סבל מסחף קרקע והתקשה למצוא ענף חקלאי לפרנסה. בשנת 1960 היו בלול 900 תרנגולות וכן היה גן ירק של 30 דונם.

קציעות נותרה במשך שנים היאחזות נח"ל בודדה בכל האזור. התקוות לאזרח אותה נכזבו ולאחר מלחמת ששת הימים הועברה קציעות לאחריות הנח"ל הדתי, ובהמשך נזנחה.

## קישורים חיצוניים
*
*

## הערות שוליים

קטגוריה:היאחזויות נח"ל
קטגוריה:מועצה אזורית רמת הנגב
קטגוריה:יישובים ישראליים שננטשו
פאבלו סראביה

**פאבלו סראביה גרסיה** (נולד ב-11 במאי 1992) הוא כדורגלן ספרדי המשחק בעמדת הקשר ההתקפי באל ארעבי הקטרית ובנבחרת ספרד. סראביה מתופקד לעיתים גם כשחקן כנף שמאלי.

## קריירת מועדונים
סראביה נולד במדריד, ושיחק כדורגל באקדמיית הכדורגל "אסקולה דה פוטבול מדריד אוסטה דה בואדייה דל מונטו" עד שנת 2004. בשנה זו, ריאל מדריד החתימה אותו באקדמיית הנוער שלה, כשהיה בגיל 12 בלבד. לאחר ששיחק בגילאים השונים באקדמיית הנוער של ריאל מדריד, הוא ערך את הופעת הבכורה שלו במדי ריאל מדריד ב' במסגרת ליגת המשנה הספרדית, במשחק מול אלקורקון ב-3 בינואר 2010. שבועיים לאחר מכן, הוא כבש את שערו הראשון בקריירת הבוגרים, בניצחון הביתי 2–5 מול ראסינג סנטנדר ב'.

בדצמבר 2010, סראביה זומן לראשונה לסגל הקבוצה הבכירה של ריאל, לקראת משחק ביתי במסגרת ליגת האלופות מול המועדון הצרפתי אוקזר. הוא קיבל את חולצת המועדון עם המספר 33, ושותף במשחק שלב הבתים לאחר שהחליף את כריסטיאנו רונאלדו בדקה ה-72.

בעונתו השנייה בקבוצת ריאל מדריד ב', מאמנו אלברטו טוריל שינה באופן משמעותי את תפקודו של סראביה בקבוצה, לאחר שהמיר את תפקידו מעמדת הכנף השמאלית לעמדת הקשר ההתקפי. אחרי שינוי העמדה, סראביה סיים את העונה עם 12 שערי ליגה, דבר שהציבו כשלישי בטיבו בכיבוש השערים בקבוצתו - אחרי חוסלו ואלברו מוראטה שכבשו 14 שערים כל אחד. קבוצתו סיימה את העונה לאחר שהודחה בשלבי פלייאוף העלייה לליגת העל הספרדית.

ב-3 ביולי 2011, סראביה חתם על חוזה לחמש שנים במועדון השכן חטאפה, ששילמה עבורו סכום בסך 3 מיליון אירו. הוא כבש את שערו הראשון במסגרת ליגת העל הספרדית, ב-15 בספטמבר 2012, בהפסד הבית של חטאפה 1–4 לברצלונה.

ב-9 ביוני 2016, אחרי שקבוצתו ירדה ליגה, סראביה חתם בקבוצת סביליה על חוזה לארבע שנים. עונתו הראשונה בסביליה, הסתיימה עם מספרי שיא בקריירה של סראביה, לאחר שכבש 8 שערי ליגה ב-34 משחקים.

ב-2 ביולי 2019 עבר תמורת כ-18 מיליון אירו לפריז סן-ז'רמן, וחתם בשורותיה לחמש שנים.

ב-1 בספטמבר 2021 עבר בהשאלה לעונה אחת לספורטינג ליסבון.

הוא ערך את הופעת הבכורה שלו בליגת הפורטוגלית עשרה ימים לאחר מכן בתיקו 1-1 מול פורטו. הוא כבש את שערו הראשון ב-28 בנובמבר, בניצחון 2-0 על טונדלה. בסך הכל כבש 15 פעמים ב-29 הופעות ליגה.

ב-17 בינואר 2023 חתם לשנתיים וחצי בוולברהמפטון וונדררס.

ב-1 ביולי 2025 חתם לשנתיים באל ארעבי הקטרית.

### קריירת נבחרות
ב-2008, סראביה שיחק לראשונה עבור מולדתו, כשייצג את נבחרת ספרד עד גיל 16. הוא שותף בסגל הנבחרת עד גיל 17 במסגרת גביע העולם לנבחרות עד גיל 17 ב-2009, שנערך בניגריה, כאשר שיחק בכל שבעת משחקי נבחרתו שסיימה במקום השלישי בטורניר. ב-2011, סראביה הופיע כקפטן הנבחרת הספרדית עד גיל 19, במסגרת זכייתה באליפות אירופה עד גיל 19.

נכלל בסגל נבחרת ספרד לטורניר מונדיאל 2022.

## תארים
;פריס סן ז׳רמן
*אליפות צרפת: 2019/20
*הגביע הצרפתי: 2019/2020, 2020/2021
*הסופר קאפ הצרפתי: 2019, 2020, 2022
*גביע הליגה הצרפתית: 2019/2020

;ספורטינג ליסבון 
*גביע הליגה הפורטוגלית: 2021/2022
;אישיים
*מלך הבישולים בליגה הספרדית: 2018/19

## קישורים חיצוניים

## הערות שוליים

קטגוריה:קשרי כדורגל ספרדים
קטגוריה:כדורגלני חטאפה
קטגוריה:כדורגלני סביליה
קטגוריה:מדריד: כדורגלנים
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלנים ספרדים
קטגוריה:כדורגלני ספורטינג ליסבון
קטגוריה:כדורגלני פריז סן-ז'רמן
קטגוריה:כדורגלני וולברהמפטון וונדררס
קטגוריה:כדורגלני ריאל מדריד קסטיליה
קטגוריה:ספרדים שנולדו ב-1992
הוועדה הממלכתית לפיקוח על ביטחון טיסות כלי טיס

**הוועדה הממלכתית לפיקוח על ביטחון טיסות כלי טיס שתחת ממשלת ברית המועצות** (ברוסית: **Государственная комиссия по надзору за безопасностью полётов воздушных судов при правительстве СССР**, בראשי התיבות "גוסאוויאנאדזור", **Госавианадзор**) הייתה גוף של ממשלת ברית המועצות שהיה אחראי להסדרת חוקי התעופה האזרחית והגוף הבכיר במדינה בתחום חקירת אסונות תעופה ותאונות אוויריות בברית המועצות.
## היסטוריה
הוועדה הוקמה בשנת 1986 והייתה כפופה לממשלת ברית המועצות וביצעה משימות פיקוח על בטיחות הטיסות, לרבות פיקוח על חוקי הטיס, ניהול התעופה האווירית, פיקוח על שלבי הייצור ושיפוץ מטוסים, הדרכת צוותי אוויר ומתן רישיונות לכלי טיס והפעלת שדות תעופה.

הוועדה הייתה אחראית גם על חקירת תאונות אוויריות בכל שטחי ברית המועצות, של כל סוגי כלי הטיס, במדינה, החל ממטוסי משא וכלה במסוקים. אף שהוועדה התמקדה בחקירות בפנים המדינה, היא הייתה מעורבת גם בחקירת התרסקות כלי טיס סובייטים מחוץ למדינה.

הוועדה הפעילה מעבדת מחקר מדעית לשיטות ואמצעי חקירת תאונות אוויריות (Научно-исследовательская лаборатория методов и средств расследования авиационных происшествий) שעסקה בניתוח כלי טיס ופיצוח קופסאות שחורות .

בשנת 1991 הוועדה פורקה והוחלפה על ידי ועדת התעופה הבין-מדינתית, שהוקמה בכפיפות לחבר המדינות. לאורך כל שנות קיומה עמד בראשה איוואן מאשקיבסקי, שמעמדו כראש הוועדה הושווה לזה של שר ממשלתי.
## קישורים חיצוניים
* Accident and Incident Investigation In Soviet Practice." (Archive) *Flight Safety Digest*. Flight Safety Foundation. January 1992. p. 1. דו"ח חקירות תעופה רשמי של הוועדה
*"Госавианадзор CCCH." Academic.ru

## הערות שוליים

קטגוריה:תעופה אזרחית
קטגוריה:ארגוני חקירות תעופה
קטגוריה:ברית המועצות: ארגונים ממשלתיים
קטגוריה:ברית המועצות: תעופה
לוקאס גאוצ'ו

**לוקאס דה סוזה גונזאלבס** (פורטוגזית: Lucas de Souza Gonçalves; נולד ב-13 ביוני 1991), ידוע בשם **לוקאס גאוצ'ו**, הוא כדורגלן ברזילאי המשחק בעמדת חלוץ בקבוצת סנלוקינו הספרדית.

## קריירת מועדונים

לוקאס החל את הקריירה בקבוצות הילדים של סאו פאולו. ב-25 בספטמבר 2010, ערך את הופעת הבכורה שלו עבור סאו פאולו, במשחק ליגה מול גויאש, שהסתיים בתבוסה ביתית 0–3. את שערו הראשון בקריירה, כבש ב-14 בנובמבר 2010, במשחק במסגרת המחזור ה-35 של ליגת העל הברזילאית, בו סיימה סאו פאולו בתיקו 1-1 מול ואסקו דה גאמה. ב-24 בפברואר 2011, הוא הושאל לשלושה חודשים לקבוצת סאו ברנרדו. ביוני 2011, הצטרף לקבוצת פורטוגזה. אחרי חצי שנה בלבד, לאחר ששותף ב-8 משחקי ליגה בהם כבש שער אחד בלבד, חוזהו הותר ולוקאס שוחרר מקבוצתו.

לוקאס חתם בקבוצת הלה ליגה הספרדית אספניול ב-2012, אמנם לא שותף בה באף משחק רשמי. אחרי ששוחרר מאספניול, חזר לברזיל וחתם בקבוצת סאו ז'וזה-RS. לאחר 15 משחקי ליגה עבר לשחק בתאילנד, לאחר שחתם בקבוצת BEC טרו ססנה. ב-14 באוגוסט 2013, כבש את שערו הראשון בתאילנד, במשחק הבכורה בקבוצתו החדשה, בניצחון 0–5 מול טוט. אחרי התקופה בתאילנד, לוקאס עבר לשחק בווייטנאם במדי קבוצת הייפונג, כאשר את עונת 2014–2015 סיים בליגה בעומאן, שעה ששיחק בקבוצת אל שבאב. בעונת 2015–2016, לוקאס חזר לשחק באירופה, כאשר שיחק במדי ז'לגיריס וילנה הליטאית, במדיה כבש 2 שערי ליגה ב-13 הופעות. ב-2016, חתם לתקופה קצרה בליגת המשנה ביפן, כששיחק משחק ליגה אחד בלבד עבור קבוצת ת'ספקוסצו גונמה. את 2017, התחיל שוב בעומאן, במדי אל שבאב קבוצתו לשעבר, לפני שחתם בישראל במדי בני סכנין. ב-10 בינואר 2018 חתם בחורחה וילסטרמן הבוליביאנית. ביולי 2019 הושאל לאופראריו מהליגה הברזילאית השנייה. ב-30 באוגוסט 2019 חתם בקאדסיה מכווית.

## הופעות בנבחרת
לוקאס גאוצ'ו שיחק בנבחרת ברזיל לגילאי 18,19,20.

## קישורים חיצוניים

## הערות שוליים

קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני סאו פאולו
קטגוריה:כדורגלני פורטוגזה
קטגוריה:כדורגלני אספניול
קטגוריה:כדורגלני ז'לגיריס וילנה
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים ברזילאים בספרד
קטגוריה:ספורטאים ברזילאים בתאילנד
קטגוריה:ספורטאים זרים בווייטנאם
קטגוריה:ספורטאים ברזילאים בליטא
קטגוריה:ספורטאים ברזילאים בישראל
קטגוריה:ברזילאים שנולדו ב-1991
הלשכה הפדרלית לחקירת תאונות אוויריות (גרמניה)

**הלשכה הפדרלית לחקירת תאונות אוויריות** (בגרמנית: **Bundesstelle für Flugunfalluntersuchung** או BFU ראשי תיבות) היא סוכנות חקירות ממשלתית בגרמניה, האחראית לניהול חקירות של אסונות תעופה בגרמניה ומתמקדת בחקירת תאונות תחבורה אזרחיות ותאונות אוויריות.

הסוכנות כפופה למשרד התחבורה הפדרלי. גרמניה המערבית הצטרפה לאמנה הבינלאומית לתעופה אזרחית הכוללת תקנים והמלצות בתחום תקריות אוויריות בשנת 1956 ובתחילה גוף החקירה היה כפוף למשרד התעופה הפדרלי (Luftfahrt-Bundesamt) לפני שהלשכה הועברה לאחריות משרד התחבורה והפכה לגוף בעל סמכויות בשנת 1998.

## רקע
סעיף 26 באמנת שיקגו משנת 1944 קובע כי על החקירות להתנהל על ידי כל מדינה בה מתרחשת תאונה אווירית וגם מדינות בהן ייצרו את המטוסים שהתרסקו, יכולות ליטול חלק בחקירה, כשמטרת החקירה היא למנוע תאונות נוספות ולהגדיל את בטיחות הטיסה.

פיקוח התנועה האווירית מבוצעת על ידי גוף עליון בתחום. על מנת לעמוד בתקנים אלה הועבר חוק בגרמניה ב-26 באוגוסט 1998 שנכנס לתוקפו ב-1 בספטמבר אותה שנה ולמעשה מסמיך את הלשכה הפדרלית לחקירת תאונות אוויריות לנהל תקריות בתחום זה.

## מבנה
* מנהל הלשכה
** יחידת החקירות
*** חקירת תקריות ותאונות
** חטיבה 1
*** מעבדת הקלטת טיסה
*** מעבדת אווירונאוטיקה
** מחלקה 2
*** בטיחות טיסה וטכנולוגיות מידע
** מחלקה 3
*** אדמיניסטרציה

## ראו גם
*תעופה בחקירה

## קישורים חיצוניים
* 

## הערות שוליים

קטגוריה:ארגוני חקירות תעופה
קטגוריה:ממשלת גרמניה
קטגוריה:גרמניה: תעופה
נייקי הופ סאמיט

**נייקי הופ סאמיט** (באנגלית: **Nike Hoop Summit**) הוא משחק כדורסל שנתי הנערך בין שחקני הכדורסל המצטיינים בליגות התיכונים של ארצות הברית ("נבחרת ארצות הברית") לבין שחקני כדורסל נבחרים מרחבי העולם, עד גיל 19 ("נבחרת העולם"). בדומה למשחק מקדונלד'ס אול-אמריקן, על אף שאין חשיבות ספורטיבית למשחק הראווה עצמו, נוטים השחקנים להתייחס למשחק ברצינות רבה בניסיון להציג את כישוריהם בפני נציגי קבוצות ליגת ה-NBA וליגת המכללות האמריקאית אשר נוהגים לפקוד את המשחק.

משחק "נייקי הופ סאמיט" התקיים לראשונה בשנת 1995, ונערך מאז בכל שנה מלבד השנים 2001–2003. עד שנת 2007 נערכו המשחקים בערים שונות ברחבי ארצות הברית, ובשנת 2008 נקבע מקומו הקבוע בעיר פורטלנד שבאורגון. נותנת החסות למשחק היא רשת אופנת הספורט נייקי.

בשנת 1997 השתתף במשחק הרכז הישראלי עמית בן-דוד לכ-3 דקות, ולא קלע. בשנת 2007 השתתף עומרי כספי במשחק, וקלע 14 נקודות בכ-29 דקות משחק. בשנת 2025 השתתפו עומר מאייר ושון אבייב במשחק, מאייר חילק 7 אסיסטים ולא קלע פעם אחת ואבייב קלע 11 נקודות.

## תוצאות המשחקים

## קישורים חיצוניים
* 

*תוצאות משחקי העבר, באתר USA Basketball

## הערות שוליים

קטגוריה:תחרויות כדורסל בארצות הברית
קטגוריה:נייקי
גואנשי

**גוּאַנְשִׁי** (בסינית: **关系**, פין-יין: **guānxi**) הוא מונח נפוץ המתאר מעגלי השפעה חברתיים אישיים הניתנים לתיאור כיחסים שאנשים מטפחים עם אנשים אחרים. מקור המונח בסינית והוא מהווה מוטיב מרכזי בחברה הסינית.

בתקשורת המערבית המונח הפין-ייני תופס יותר ויותר משמעות במקום שני תרגומים נפוצים שלו שהיו בשימוש, "קשרים" ו"יחסים", מכיוון ששניהם לוקים בחסר בתיאור ההשלכות התרבותיות של גואנשי.

המקור של גואנשי מונח בפילוסופיית הקונפוציאניזם, אשר מדגישה את החשיבות של שיוך העצמי ביחס לאחרים מבחינה היררכית, על מנת לשמור על סדר חברתי וכלכלי. במיוחד, יש לשים דגש על מחויבות, הדדיות ואמון, אשר מהווים את יסודות רשתות הגואנשי.

לגואנשי יש גם השפעה גדולה על ניהול עסקים המבוססים בסין, ואף על עסקים בבעלות סינית מעבר לים, בדרום מזרח אסיה (שם נפוץ הכינוי "רשת במבוק").

## תיאור ושימוש

### בהקשר אישי
ברמה הבסיסית ביותר, גואנשי מתאר קשר אישי בין שני אנשים אשר אחד מסוגל להכריח את השני לבצע טובה או שירות, או להיות מוכרח. אין שני האנשים מחויבים להיות מאותו מעמד חברתי. גואנשי יכול לשמש גם כדי לתאר רשת של אנשי קשר, אשר אדם יכול להפעיל כאשר משהו צריך להיעשות, אשר דרכה הוא או היא יכולים להשפיע מטעם אדם אחר.

### בהקשר העסקי

### בהקשר ממשלתי

## הערות שוליים

קטגוריה:סין: תרבות
קטגוריה:קשרים בין-אישיים